‏ט"ו חשון תש"פ

‏13 נובמבר 2019

**קול קורא להגשת מועמדות למלגות קיום ומענקים לתלמידי התואר השני בביה"ס לקולנוע וטלוויזיה, שנה"ל תש"פ**

תלמידות ותלמידים בתואר השני העיוני בביה"ס לקולנוע וטלוויזיה ע"ש סטיב טיש במסלול מחקרי עם עבודת גמר (תזה) מוזמנים בזאת להגיש מועמדות לקבלת מלגות בשנת הלימודים תש"ף. המלגות יוענקו בכפוף לכללי הסיוע למלגאים כפי שמופיעים בקישורית: <http://acad-sec.tau.ac.il/phd/assistance-rules>. התלמידים/ות יוכלו להגיש מועמדות למלגה במסלול אחד או יותר מבין המסלולים המפורטים להלן.

שימו נא לב: מספר המלגות מוגבל. המלגות הן תחרותיות, ויוענקו על בסיס הישגים אקדמיים ותכניות מחקר. הוועדה שומרת לעצמה את הזכות שלא להקצות את כל המלגות בשנת תש"ף.

כל מקבלי המלגות והמענקים יכונו Tisch Film School Scholars, ועליהם לציין את קבלת המלגה/מענק ואת היותם Tisch Film School Scholar בשנים בהן קיבלו מענקים ו/או מלגות בקורות החיים, בפרסומים אקדמיים ובעת השתתפות בכנסים אקדמיים. בית הספר רשאי לפרסם את שמות הזוכים במלגות ובמענקים. אם יתבקשו, הזוכים יספקו פרטים על מחקרם שישמש לפרסום ויעשו מאמץ להשתתף בכל טקס או אירוע להענקת המלגות והמענקים.

את הבקשות יש להגיש בדואר אלקטרוני לגב' מיטל פסח כהן בכתובת: maytalP@tauex.tau.ac.il

**מלגות לעידוד מחקר בנושא מזרחים בקולנוע וטלוויזיה**: מלגות מיוחדות (מלגת קיום ומענקים חד פעמיים) אלו יינתנו לסטודנטים/יות שעבודתם/ן תעסוק בהיסטוריה, חברה ותרבות מזרחית בקולנוע ובטלוויזיה או בפועלם/ן של אמנים ואמניות מזרחים ומזרחיות בתעשיית הקולנוע והטלוויזיה בארץ ובעולם.

מסלולי המלגות:

**1. מלגת קיום**:

מלגת הקיום נועדה לאפשר לתלמידים/ות להקדיש את מירב זמנם למחקר. המלגה מוענקת לפרק זמן של שנה, אך ניתן לבקש את חידושה במידה ש התלמיד/ה עומד/ת בתנאי קבלת המלגה.

תנאים:

1. א. תלמידים שהחלו לימודיהם במעמד "מן המניין" בשנה"ל תש"פ (לאחר לימודי צבירה): יש להשלים 8 ש"ס לפחות בלימודי התואר השני, מתוכם סמינר במסגרתו הוגשה עבודה סמינריונית. יש לעמוד בממוצע 90 ומעלה.

ב. תלמידים שהחלו לימודיהם במעמד "מן המניין" בשנה"ל תש״פ ולא למדו לימודי צבירה לפני כן, יכולים להגיש מועמדות על סמך הישגים יוצאי דופן בתואר הראשון (ציון ממוצע של 90 לפחות). לצורך הגשת המועמדות נדרשים התלמידים לצרף לבקשה חיבור אקדמי – עבודת סמינר או מאמר אקדמי שפורסם. ניתן להגיש מכתב המלצה ממרצה מהתואר הראשון.

ג. תלמידים שהחלו לימודיהם במעמד "מן המניין" בשנה"ל תשע"ט: השלמת 12 ש"ס לפחות בלימודי התואר השני, כולל כתיבת עבודה סמינריונית, בציון ממוצע 90 ומעלה

ד. תלמידים שהחלו לימודיהם במעמד "מן המניין" בשנה"ל תשע"ח: השלמת 24 ש"ס לפחות בלימודי התואר השני, כולל כתיבת עבודה סמינריונית, בציון ממוצע 90 ומעלה.

1. הצעת מחקר מאושרת לעבודת גמר בתחום לימודי הקולנוע, הטלוויזיה והמדיה החדשה לתלמידים שהחלו את לימודיהם בשנה"ל תשע"ח. במקרים אחרים נדרשת הצהרת כוונות לגבי עבודת המחקר.

אפשר להגיש בקשה לכל המאוחר שנתיים לאחר תחילת הלימודים במעמד "מן המניין". כלומר, השנה יוכלו להגיש את הבקשה תלמידים/ות שהחלו ללמוד במעמד "מן המניין" בשנת הלימודים תשע"ח או לאחר מכן.

המסמכים הנדרשים להגשת הבקשה למלגה:

1. רשומות לימודים רשמיות של התואר הראשון והשני
2. קורות חיים ורשימת פרסומים (אם יש), מידע על השתתפות בכנסים, קבלת מלגות בעבר, פרטי הצטיינות, נא לציין).
3. מכתב אישי ובו הצהרת כוונות בתחום מחקר הקולנוע, הטלוויזיה והמדיה החדשה תקציר הצעת מחקר טרומית או מאושרת או דוגמת כתיבה (מתוך: עבודה סמינריונית, מאמר וכיו"ב) עד 750 מילה.
4. המלצה של המנחה לעבודת התזה.

מועד הגשה:1/12/19

**2. מענקי תמיכה חד פעמיים**

מענקי תמיכה חד פעמיים יוענקו לתלמידים/ות מצטיינים/ות, על סמך הישגים אקדמיים יוצאי דופן.

המענקים מוגבלים ל מענק תמיכה אחד בשנה בלבד.

תנאים:

1. תלמידים שהחלו לימודיהם במעמד "מן המניין" בשנה"ל תשע"ז

והשיגו ציונים ב-28 ש"ס לפחות בתואר השני בציון 90 ומעלה.

1. תלמידים שהחלו לימודיהם במעמד "מן המניין" בשנה"ל תשע"ח

והשיגו ציונים ב-22 ש"ס לפחות בתואר השני בציון 90 ומעלה.

1. תלמידים שהחלו לימודיהם במעמד "מן המניין" בשנה"ל תשע"ט

והשיגו ציונים ב-12 ש"ס לפחות בתואר השני בציון 90 ומעלה.

1. תלמידים שהחלו לימודיהם במעמד "מן המניין" בשנה"ל תש"פ

והשיגו ציונים ב-8 ש"ס לפחות בתואר השני (כולל לימודי השלמה) בציון 90 ומעלה.

1. תלמידים שהחלו לימודיהם במעמד "מן המניין" בשנה"ל תש"פ ולא למדו לימודי צבירה יכולים להגיש מועמדות על סמך הישגים יוצאי דופן בתואר הראשון. התלמידים נדרשים להציג דוגמת כתיבה אקדמית.

המסמכים הנדרשים להגשת הבקשה למענק:

1. רשומות לימודים רשמיות של התואר הראשון והשני (קורות חיים ורשימת פרסומים אם יש ( מידע על השתתפות בכנסים, קבלת מלגות בעבר, פרטי הצטיינות, נא לציין).
2. מכתב אישי ובו הצהרת כוונות בתחום מחקר הקולנוע, הטלוויזיה והמדיה החדשה. במכתב יש לפרט את ההתקדמות בעבודת המחקר. תקציר הצעת מחקר טרומית או מאושרת או דוגמת כתיבה (מתוך: עבודה סמינריונית, מאמר וכיו"ב) עד 750 מילה.
3. המלצה של המנחה לעבודת התזה.

מועד הגשה:1/12/19

3. **מענקי תמיכה חד פעמיים (השתתפות כספית מול הוצאות)**:

ניתן לפנות לוועדה בבקשות להשתתפות בהוצאות עריכה לשונית של מאמר, השתתפות בכנסים אקדמיים, או נסיעות מחקר. הבקשות יתייחסו לפעילות שבוצעה בפועל בין התאריכים 31.9.2020 – 1.10.2019 או לפעילות שהוצאה בגינה הזמנה רשמית בין תאריכים אלה.

גובה המענק: משתנה בהתאם לגובה ההוצאה החד פעמית ובכפוף לתקציב הקרן.

תנאים: השתתפות בפעילות אקדמית מוכרת (כולל פרסום בספר או כתב עת אקדמי).

המסמכים הנדרשים להגשת הבקשה:

* רשומות לימודים
* הצעת מחקר מאושרת (אם יש)
* מסמך רשמי המעיד על הוצאות לצורך עריכה לשונית/השתתפות בכנס/נסיעת מחקר
* מכתב בקשה המציג את חשיבות הפעילות האקדמית ותרומת/ה של התלמיד/ה לפעילות זו.
* מסמכים רשמיים המעידים על עלויות העריכה הלשונית/ נסיעה לצורך השתתפות בכנס/נסיעת מחקר

מועדי הגשה: ניתן להגיש בקשות למסלול זה במשך כל השנה.

**4. מלגות לתלמידי המסלול לתואר ראשון ולתואר שני למצטיינים בקולנוע ובטלוויזיה**

תלמידי המסלול יכולים להגיש בקשה לכל סוגי מלגות בית הספר כבר עם תחילת לימודי התואר השני (במקביל לשנה השלישית ללימודי התואר הראשון). במלגה יילקחו בחשבון גם ציוני התואר הראשון. בשל מבנה הלימודים השונה, התנאים להגשת מועמדות לתלמידי המסלול הם:

* 1. בשנה הראשונה ללימודיהם בתואר השני: בתנאי שרשומים למכסת השעות שנקבעה על ידי ראש תכנית המ.א על-פי תכנית הלימודים בשנה זו. על התלמידים/ות שמקבלים/ות מלגה בסמסטר ב׳ יהיה להגיש אישור הנחיה לעבודת הגמר. יש להמציא אישור זה עד סוף סמסטר א ללימודיהם בתואר השני.
  2. בשנה השנייה ללימודיהם בתואר השני: הצגת רשומות לימודים רשמיות וסופיות של השלמת כל החובות לתואר הראשון, ורשומות לימודים רשמיות המעידות על השלמת מכסת השעות שנקבעה על ידי ראש תכנית המ.א על-פי תכנית הלימודים ל?של לימודי התואר השני, ואישור הנחיה לעבודת הגמר.

מועד ההגשה 1/12/19.